או סיור באתר תעופתי אחר, שיאפשר חיבור לנושא.
עולם הפרסום מקיף אותנו, מלווה אותנו ותעשיית הפרסום נחשב למתחדשת, חיה וסוערת שיש. במסגרת המפגשים עם נמרוד דוויק נלמד קצת על איך נכנסים לעולם, מה זה בכלל פרסום, איך הוא עובד ומה חשוב לנו להקפיד כשעושים אותו. נכין קמפיין ביחד ונטעם מהאתגר שעומד בפנינו.
בניצוץ של יפית מאור נעבור סדנת רוקחות טבעית שבה נרקח מוצרים שונים (מסכות לפנים, שפתון, וכדומה) טבעיים לגוף ולפנים. נשמע טיפים לשמירה על עור פנים חלק ובריא שכל מתבגר צריך לדעת.. ונראה דרכי טיפול בפצעים וחבלות מצמחים ופירות בטבע, שמנים אתרים וארומתרפיה.
בניצוץ של דנה גולן נקבל הצצה אל מאחורי הקלעים של עולם התקשורת. נדבר על מעמדו של העיתון בעידן הדיגיטל ואיך כל זה קשור לתפקידו של יועץ התקשורת/ היחצן. יחד ניחשף לכללים לכתיבה עיתונאית ונהפוך ליועצי תקשורת ליום אחד . במסגרת הניצוץ בשטח נגיע לאחת מתכניות הבוקר ונבין ממה מורכבת כל תכנית, מי הם נושאי התפקידים במערכת: עבודת התחקירנים, המגישים, איך מתחברת מהדורת החדשות לכל זה ונחזור שוב לתרומתו של איש יחסי הציבור להצלחתה של תכנית כזו.
בניצוץ של אורנה גבעון נלמד איך "לעוף", כיצד לוותר על הפחדים והמחסומים שלכם בדרך לאושר ולבחירות מתוך החלטיות עצמית. יחד נראה שהכל אפשרי ורק צריך לדעת איך לסלול את הדרך לאמת שלכם.
הצטרפו לניצוץ מרתק עם אורנה.